hotchpotch/miracl-hf-unified huggingface dataset:
स्वर्ग विमान
स्वर्ग विमान :पुण्यात्माओं अथवा भक्तों के देंह त्यागने के पश्चात भगवान उन्हें अपने लोक स्वर्ग विमान से ले जाने आते हैं, जैसे यमलोक, शिवलोक, वैकुण्ठ, जम्बूदीप इत्यादि.
बम्हनी बंजर
बम्हनी बंजर (Bamhni Banjar), जिसे केवल बम्हनी (Bamhni) भी कहा जाता है, भारत के मध्य प्रदेश राज्य के मंडला ज़िले में स्थित एक नगर है। यह बंजर नदी के किनारे बसा हुआ है, जो नर्मदा नदी की एक उपनदी है।
बम्हनी बंजर मण्डला-सिवनी मार्ग पर स्थित एक नगर है। यह जिला मुख्यालय से लगभग 20 किमी की दूरी पर है। साल 2001 के जनगणना आँकड़ों के अनुसार यहाँ की कुल जनसंख्या 19,619 थी। इसे आस पास के गाँव के साथ सम्मिलित रूप से हवेली क्षेत्र के नाम से जाना जाता है। वर्तमान में इसे उप-तहसील का दर्जा प्राप्त है। ‘हवेली’ क्षेत्र के 45-50 गाँवों के केन्द्र बम्हनी बंजर में, जिसे ब्राह्मणी बंजर भी माना जाता है। यहाँ रेलवे स्टेशन भी है जो ब्रॉड गेज है।
नगर के आस पास के गाँवों में डोलोमाइट, चूना पत्थर का खनन होता है। ये क्षेत्र उच्च गुणवत्ता के ईंट निर्माण के लिए प्रसिद्ध है। बंजर नदी यहाँ से होकर जाती है। नगर में साप्ताहिक बाजार शनिवार को लगता है जिसमें गाँवों से बड़ी संख्या में ग्रामवासी अपनी जरूरत का सामान खरीदने आते हैं। बस स्टैंड पर स्थित नीलम कॉफ़ी हाउस की रस मलाई पूरे जिले में प्रसिद्ध है। और ठीक इसी के पास यात्री प्रतीक्षालय के सामने बयी तरफ दैनिक भास्कर का कार्यालय हैं
यहाँ मुख्य रूप से स्कूल हैं- हवेली शासकीय उच्च. मा. विद्यालय, शासकीय कन्या उच्च. मा. विद्यालय, सरस्वती उच्च. मा. विद्यालय, ब्राइट कैरियर हाई स्कूल, गुरुकुल इंग्लिश माध्यम स्कूल। यहाँ शासकीय कला महाविद्यालय भी स्थित है। जो रानी दुर्गावती विश्वविद्यालय, जबलपुर से सम्बद्ध है।
कान्‍हा राष्‍ट्रीय उद्यान जाने के लिए यहीं से होकर गुजरना पड़ता है। नगर केआगे जहरमऊ नामक गांव से कान्‍हा जाने के लिए मार्ग है। नगर के आगे जहरमऊ नामक गांव से कान्‍हा जाने के लिए मार्ग है। बम्‍हनी नगर सड़क मार्ग के द्वारा सिवनी, नागपुर, बालाघाट तथा मण्‍डला से जुड़ा हुआ है। यहां महाविद्यालय में पूर्व विधायक श्री संजीव छोटे लाल ऊईके दारा एक विशाल पुस्तकालय की स्थापना की है।
कौल्पिट दोलित्र
कौल्पिट दोलित्र (Colpitts oscillator) कुण्डली-संधारित्र से निर्मित इलेक्ट्रॉनिक दोलक है जो निश्चित आवृति की के दोलन जनित करने के लिए संधारित्र और प्रेरक के संयोजन से बनता है। इसका आविष्कार १९१८ में अमेरिकी अभियंता एड्विन एच॰ कौल्पिट ने किया। कौल्पिट दोलित्र का विशिष्ठ गुणधर्म यह है कि इसमें सक्रीय परिपथ का पुनर्निवेश प्रेरक के साथ श्रेणी क्रम में जुड़े दो संधारित्रों से निर्मित विभव विभाजाक द्वारा दिया जाता है।
जम्मू और कश्मीर विधानसभा
जम्मू और कश्मीर विधानसभा, जम्मू और कश्मीर की विधायिका है।
2019 से पहले, जम्मू और कश्मीर राज्य में एक द्विसदनीय विधायिका थी जो विधान सभा (निचला सदन) और विधान परिषद (उच्च सदन) से मिलकर बनी थी । जम्मू और कश्मीर विधानसभा का कार्यकाल 6 वर्ष (अब 5 वर्ष) का होता था। अगस्त 2019 में भारत की संसद द्वारा पारित जम्मू और कश्मीर पुनर्गठन अधिनियम, 2019 ने इसे एकसदनी विधायिका में बदल दिया, साथ ही राज्य को पुनर्गठित (द्विभाजित) कर इसे एक केन्द्र-शासित प्रदेश बना दिया।
21 नवंबर 2018 को राज्यपाल द्वारा जम्मू और कश्मीर की विधानसभा भंग कर दी गई थी। 6 महीने की अवधि के भीतर नए चुनावों की उम्मीद की गई थी लेकिन बाद में नए निर्वाचन क्षेत्रों की सीमाओं के कार्यान्वयन की अनुमति देने के लिए चुनाव स्थगित कर दिया गया था।
नवम्बर-दिसम्बर 2014 की सूची जम्मू और कश्मीर विधानसभा निर्वाचन परिणाम !style="background-color:#E9E9E9" align=center|पार्टी !style="background-color:#E9E9E9" align=center|झंडा/चुनाव चिन्ह !style="background-color:#E9E9E9" align=center|सीटें !style="background-color:#E9E9E9" align=center|+/– ! align="right" style="background-color:#E9E9E9"| 87 ! align="right" style="background-color:#E9E9E9"|-
व्यावसायिक कानून
व्यावसायिक कानून या 'व्यावसायिक सन्नियम' (Commercial law या business law) कानूनों के उस समुच्चय का नाम है जो व्यापार, वाणिज्य, क्रय-विक्रय, में लगे व्यक्तियों एवं संगठननों के अधिकार, सम्बन्ध, तथा व्यहार का नियमन करता है।प्रायः इसे सिविल कानून (दीवानी कानून) की एक शाखा के रूप में देखा जाता है।
राज्य (अथवा सरकार) द्वारा सामाजिक व्यवस्था को सुचारु रूप से संचालित करने हेतु तथा मानवीय आचरण एवं व्यवहारों को व्यवस्थित तथा क्रियान्वित करने के उद्देश्य से जो नियम बनाये जातेहैं , उन्हें सन्नियम या राजनियम कहा जाता है। सालमण्ड ( Salmond ) के अनुसार,
"सन्नियम या राजनियम से आशय राज्य द्वारा स्वीकृत एवं प्रवर्तित उन सिद्धान्तों के समूह से हैं जिनका उपयोग उसके द्वारा न्याय प्रशासन के लिए किया जाता है।"
व्यापारिक सन्नियम में उन अधिनियमों को सम्मिलित किया जाता है जो व्यवसाय एवं वाणिज्यिक क्रियाओं के नियमन एवं नियन्त्रण के लिए बनाये जातेहैं। ए . के . सेन के अनुसार , “ व्यापारिक या व्यावसायिक सन्नियम के अन्तर्गत वे राजनियम आते हैं जो व्यापारियों , बैंकर्स तथा व्यवसायियों के साधारण व्यवहारों से सम्बन्धित हैं और जो सम्पत्ति के अधिकारों एवं वाणिज्य में संलग्न व्यक्तियों से सम्बन्ध रखतेहैं। 'भारतीय अनुबन्ध अधिनियम' , व्यापारिक अथवा व्यावसायिक सन्नियम की एक महत्वपूर्ण शाखा है , क्योंकि अधिकांश व्यापारिक व्यवहार, चाहे वे साधारण व्यक्तियों द्वारा किये जायें या व्यवसायियों द्वारा किये जायें , ' अनुबन्धों ’ पर ही आधारित होतेहैं। भारतीय अनुबन्ध अधिनियम 25 अप्रैल , 1872 को पारित किया गया था और 1 सितम्बर , 1872 से लागू हुआ था।
भारतीय अनुबन्ध अधिनियम को दो भागों में बांटा जा सकता है। इसमें प्रथम भाग में धारा 1 से 75 तक है जो अनुबन्ध के सामान्य सिद्धान्तों से सम्बन्धित हैं और सभी प्रकार के अनुबन्धों पर लागू होती हैं। द्वितीय भाग में धारा 76 से 2 66 तक है जो विशिष्ट प्रकार के अनुबन्धों जैसे वस्तु-विक्रय , क्षतिपूर्ति एवं गारण्टी , निक्षेप , गिरवी , एजेन्सी तथा साझेदारी से सम्बन्धित हैं। 193 0 में वस्तुविक्रय से सम्बन्धित धाराओं को निरस्त करके पृथक से वस्तुविक्रय अधिनियम १९३० बनाया गया है। इसी प्रकार 1932 में साझेदारी अनुबन्धों से सम्बन्धित धाराओं को इस अधिनियम में से निरस्त कर दिया गया और पृथक साझेदारी अधिनियम १९३२ बनाया गया।
उद्यम सेवा गंत्री
उद्यम सेवा गंत्री (En: Enterprise Service Bus) एक तन्त्रांश वास्तुकला(Software Architecture) प्रतिरूप है। यह प्रतिरूप सेवा-उन्मुख-वास्तुकला (SOA) में तन्त्रांश अनुप्रयोगों के रूपांकन और अनुप्रयोगों के बीच संचार को लागू करने के लिए प्रयोग किया जाता है।
परक्राम्य लिखत अधिनियम १८८१
परक्राम्य लिखत अधिनियम १८८१ या 'विनिमय साध्य विलेख अधिनियम १८८१' (Negotiable Instruments Act,1881) भारत का एक कानून (enactment/statute) है जो पराक्रम्य लिखत (प्रॉमिजरी नोट, बिल्ल ऑफ एक्सचेंज तथा चेक आदि) से सम्बन्धित है।
पूरे भारत में कार्य करने वाले वित्तीय संस्थान, उद्योग संगठन और यहां तक कि सामान्य जन भी अपने लेन-देन अधिकतर चेक के माध्यम से करते हैं। चेक के माध्यम से वित्तीय कारोबार में होने वाली सुविधाओं के साथ-साथ समस्याएं भी उत्पन्न होती हैं। चेक के माध्यम से कारोबार में होने वाली शिकायतों को दर्ज कराने की व्यवस्था ‘परक्राम्य लिखत अधिनियम, 1881’ में प्रदान की गई है।
परक्राम्य लिखत अधिनियम १८८१ की ‘धारा 138’ चेक बाउंस होने की स्थिति में वाद दायर करने से संबंधित है। लेकिन धारा 138 में वाद दायर करने के क्षेत्राधिकार को स्पष्ट नहीं किया गया था। वर्ष 2014 में सर्वोच्च न्यायालय ने ‘परक्राम्य लिखत अधिनियम, 1881’ की धारा 138 के तहत यह व्यवस्था दी थी कि ‘चेक बाउंस होने की स्थिति में वाद उसी स्थान पर दायर होगा जिस स्थान से चेक को जारी किया गया है।’ सर्वोच्च न्यायालय के इस निर्णय से चेक बाउंस होने की स्थिति में पीड़ित व्यक्ति (चेक प्राप्त करने वाला) को अपने मुकदमे के लिए बार-बार आने-जाने में होने वाले व्यय तथा समय दोनों का नुकसान होता था तथा न्यायालयों में लगातार मुकदमों की संख्या बढ़ती जा रही थी। मुकदमों की बढ़ती हुई संख्या तथा वित्तीय संस्थानों एवं संगठनों की समस्याओं पर ध्यान देते हुए केंद्र सरकार ने सर्वोच्च न्यायालय द्वारा दिए गए निर्णय (परक्राम्य लिखत अधिनियम, 1881 की धारा 138 के तहत) को बदलने एवं लोकोपकारी बनाने हेतु ‘परक्राम्य लिखत (संशोधन) अध्यादेश, 2015’ जारी किया। इस अध्यादेश में यह प्रावधान किया गया है कि चेक बाउंस होने के मामले में मुकदमा उसी स्थान पर (क्षेत्राधिकार में) दायर होगा जहां चेक को प्रस्तुत किया जाएगा। परक्राम्य लिखत (संशोधन) अध्यादेश, 2015 लोक सभा में पारित हो गया था लेकिन राज्य सभा में पारित न हो पाने के कारण सरकार को अध्यादेश जारी करना पड़ा।
सिविल कानून
सिविल कानून (Civil law) के अन्तर्गत सभी कानून आते हैं जो अपराध कानून नहीं है। इसके अन्दर व्यावसायिक कानून, औद्योगिक कानून आदि आते हैं।
विलेख
विलेख (deed) एक लिखित कानूनी दस्तावेज है जो किसी अधिकार या सम्पत्ति के स्वामित्व आदि की घोषणा करता है।
कानूनी शब्दावली विलेख को दस्तावेज (document) (या चमड़े के कागज या कागज पर अन्य पढ़े जा सकने योग्य आवेदन या शब्द) के रूप में परिभाषित करता है, जो कानूनी रूप में किसी कार्य के होने की व्यवस्था करते हैं। साधारण रूप से यह कहा जा सकता है कि विलेख दस्तावेज होते हैं, लेकिन सभी दस्तावेज विलेख नहीं होते। लेकिन भारत में विलेख और अनुबन्ध में कोई अन्तर नहीं माना जाता है। हाँ, अनुबन्ध मौखिक हो सकता है, लेकिन विलेख, जैसा कि इसके नाम से लगता है, हमेशा लिखित में ही होता है। साधारणतः इसके निम्न भाग हैं-
किसी लेनदेन के कानूनी प्रभाव का निर्धारण करते समय जब अस्पष्ट शब्दों का प्रयोग किया गया है तो न्यायालय प्रायः उस निर्वचन को मानता है जो विलेख को सही मानता है, यदि पक्षों ने उसकी वैधता की कल्पना के अनुसार कार्य किया है। सम्पूर्ण विलेख को पढ़ना चाहिए और यथासम्भव उसके प्रत्येक भाग को पूरा करना चाहिए।
विलेख विभिन्न पैराग्राफों में विभक्त होता है। प्रत्येक पैरा साधारण और समझने योग्य भाषा में आवश्यक और सम्बन्धित सूचना से व्यवहार करता है। यदि किसी विशेष मामले में कोई विशेष भाग लागू नहीं होता है तो उसे प्रपत्र में से हटा दिया जाता है। सामान्यतः महत्वपूर्ण भाग निम्न प्रकार हैं -
विलेख आवश्यक मूल्य के मुद्रांक पर लिखा जाना चाहिए।विनिमय-साध्य विलेख अधिनियम की धारा 13 के अनुसार या 'विनिमय-साध्य विलेख' या 'परक्राम्य लिखत' (negotiable instrument) की परिभाषा निम्नलिखित है-
अन्य परिभाषा
उपरोक्त परिभाषा से स्पष्ट है कि विनिमय-साध्य विलेख का स्वामित्व किसी अन्य व्यक्ति से हस्तानांतरण किया जा सकता है, प्राप्त करने वाले को शुद्ध स्वामित्व प्राप्त होगा, यदि वह निम्न तीन बाते पूरी कर दे-
इसके आवश्यक लक्षण ( Essential characteristics ) निम्नलिखित हैं-उपरोक्त विनिमय-साध्य विलेखों में अन्तर निम्नलिखित रारणी से स्पष्ट हो जायेगा-
फ़िरंगी महल
फ़िरंगी महल लखनऊ में विक्टोरिया रोड और चौक के बीच स्थित है। इस भव्य स्मारक का नाम फ़िरंगी नाम इसलिए पड़ा क्योंकि इसके प्रथम मालिक यूरोप से संबंध रखते थे। यह एक स्त्य है कि मुगल सम्राट औरंगज़ेब के शासनकाल में अन्य फ्रांसीसी व्यापारियों के साथ यहाँ रहने वाले नील (Niel) नामक एक फ्रांसीसी इमारत का पहला मालिक था। यह एक शानदार निवास था, परन्तु यह एक विदेशी स्वामित्व में था और इसी कारण से एक शाही फ़रमान के तहत सरकार द्वारा इसे ज़ब्त किया गया था।
इस इमारत की क़ुरक़ी के बाद इस्लामी मामलों पर औरंगज़ेब के सलाहकार मुल्ला असद बन क़ुतुब शहीद और उनके भाई मुल्ला असद बन क़ुतुबुद्दीन शहीद के क़ब्ज़े में दे दी गई थी। इन दो भाइयों ने इस आवासीय केंद्र को एक भव्य इस्लामी संस्था में बदल दिया था जिसकी तुलना आम तौर से इंग्लैंड के कैम्ब्रिज और ऑक्सफोर्ड विश्वविद्यालय से की जाती थी। महात्मा गांधी ने भी फिरंगी महल में कुछ दिन बिताए और वह कमरा जहाँ वे रुके थे उनकी याद में समर्पित किया गया है। फ़िरंगी महल इस्लामी संस्कृति और परंपराओं के संरक्षण और वृद्धि में महत्वपूर्ण भूमिका निभाता आया है।
जैसा कि ऊपर लिखा जा चुका है, गांधी जी ने कुछ समय फ़िरंगी महल में बताया था। जब वह यहाँ आए थे, वो अपनी बकरी भी साथ लाए थे। फ़िरंगी महल इमारत और आसपास के मुसलमानों ने उनके सम्मान में कुछ दिनों के लिए मांस का उपयोग रोक दिया था। फिरंगी महल ही के मौलवी अब्दुल बारी ने सन् 1920 में पहली बार गांधी जी को हिंदुओं और मुसलमानों का संयुक्त नेता घोषित किया था। मौलवी साहब हिंदुओं और मुसलमानों की एकता और स्वतंत्रता आंदोलन से मुसलमानों को जोड़ने के समर्थक थे।.गांधी जी के अलावा स्वतंत्रता आंदोलन के अन्य नेताओं जैसे सरोजिनी नायडू और पंडित जवाहर लाल नेहरू ने भी फ़िरंगी महल का दौरा किया था और यहां के विद्वानों से सलाह ली थी। फ़िरंगी महल के उलेमा ख़िलाफत आंदोलन के कट्टर समर्थक थे। उन्होंने अंग्रेज़ सरकार के ख़िलाफ़ जिहाद का फ़तवा जारी किया था जिसकी वजह से कई विद्वानों को फांसी की सज़ा दी गई थी।
शस्त्र व्यापार सन्धि
शस्त्र व्यापार सन्धि ( Arms Trade Treaty (ATT)) एक बहुपक्षीय समझौता है जो परम्परागत हथियारों के अन्तरराष्ट्रीय व्यापार का नियमन करता है। ऐसा अनुमान किया गया है कि हथियारों का अन्तरराष्ट्रीय व्यापार 70 बिलियन अमेरिकी डॉलर तक पहुँच गया है। यह सन्धि १३० देशों ने हस्ताक्षर किये हैं और २४ दिसम्बर २०१४ से यह लागू हो गयी है।
वैदिक छंद
वैदिक छंद वेदों के मंत्रों में प्रयुक्त कवित्त मापों को कहा जाता है। श्लोकों में मात्राओं की संख्या और उनके लघु-गुरु उच्चारणों के क्रमों के समूहों को छंद कहते हैं - वेदों में कम से कम १५ प्रकार के छंद प्रयुक्त हुए हैं। गायत्री छंद इनमें सबसे प्रसिद्ध है जिसके नाम ही एक मंत्र का नाम गायत्री मंत्र पड़ा है। इसके अलावे अनुष्टुप, त्रिष्टुप इत्यादि छंद हुए हैं।
पिंगल द्वारा रचित छंदशास्त्र वैदिक छंदों की सबसे मान्य विवेचना है।
इनके विवरण इस सूची में दिए गए हैं-
कोस मीनार
कोस मीनार का प्रयोग शेर शाह सूरी के जमाने में सड़कों को नियमित अंतराल पर चिन्हित करने के लिए किया जाता था।। ग्रैंड ट्रंक रोड के किनारे हर कोस पर मीनारें बनवाई गई थीं। अधिकतर इन्हें १५५६-१७०७ के बीच बनाया गया था। कई मीनारें आज भी सुरक्षित हैं तथा इन्हें दिल्ली-अंबाला राजमार्ग पर देखा जा सकता है। पुरातत्व विभाग के अनुसार भारत के हरियाणा राज्य में कुल ४९ कोस मीनारे है जिनमें फरीदाबाद में १७, सोनीपत में ७, पानीपत में ५, करनाल में १०, कुरुक्षेत्र और अम्बाला में ९ एवं रोहतक में १ मीनार हैं। आजकल इन्हें सुरक्षित स्मारक घोषित किया गया है तथा पुरातत्व विभाग इनकी देखरेख करता है।
अत्यष्टि छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
अतिजगती छंद
वेदों में प्रयुक्त एक छंद है। इसमें कुल - ५२ वर्ण होते हैं। उदाहरण - ऋग्वेद में मिलता है
अतिशक्वरी छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
अष्टि छंद
वेदों में प्रयुक्त एक छंद है। इसमें कुल - ६४ वर्ण होते हैं। उदाहरण - ऋग्वेद के दूसरे मंडल में ऐसा मिलता है -  "त्रिकद्रुकेषु महिषो यवाशिरं तुविशिष्मस्तृप्त् सोममपिबद्विष्णुना सुतं यथावसत।  सइम ममाद महिकर्म्म कर्तवे महामुरु सैनं सश्चद्देवो देवं सत्यमिन्द्रः सत्य इन्दुः।। "
अक्षरों (मात्राओं) का विन्यास है - १६ +१६+ १६+ ८+ ८।
उष्णिक् छंद
वेदों में प्रयुक्त एक छंद है। इसमें कुल - २८ वर्ण होते हैं। गायत्री से ४ छंदों से अधिक लिपटी होने के कारण इसे उष्णिक कहते हैं । उदाहरण - ऋग्वेद में मिलता है
एकपदा विराट छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
गायत्री छंद
वेदों में प्रयुक्त एक छंद है। इसमें कुल तीन पाद अथवा चरण होते हैं। प्रत्येक चरण में ८ वर्ण होते हैं। कुल मिलाकर २४ वर्ण होते हैं। उदाहरण - ऋग्वेद में मिलता है यथा गायत्री मंत्र
पंक्ति छंद
वेदों में प्रयुक्त एक छंद है। इसमें कुल - ४० वर्ण (मात्रा) होते हैं। पङक्ति कहने का मूल पाँच पादों से हैं। यानि इन्ही ४० मात्राओं से अनुष्टुप (या गायत्री) के पाँच पाद बनते हैं - क्योंकि उनके एक पाद में आठ मात्राएँ होती हैं। उदाहरण - ऋग्वेद में मिलता है -
प्रगाथा छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
प्रस्तार पंक्ति छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
बृहती छंद
वेदों में प्रयुक्त एक छंद है। इसमें कुल -३६ वर्ण होते हैं और इसके चार चरण हैं - १/८ २/८ ३/१२ ४/८ उदाहरण - ऋग्वेद-३.९.१ में मिलता है।
महाबृहती छंद
महाबृहती यवमध्या वेदों में प्रयुक्त एक छंद है। इसमें कुल - ४४ वर्ण होते हैं (८ ८ ८ ८ १२)। उदाहरण - ऋग्वेद में मिलता है (६.४८.२१)
"सद्यःचिद्दश्य चर्कृति परि द्यां देवो नैतिः सूर्यं त्वेषं शवो दधिरे नाम यज्ञियं मरुतो वृत्रहं शवो ज्येष्ठं वृत्रहं शवो। । "
विराट छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
शक्वरी छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
धृति छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
द्विपदा विराट छंद
वेदों में प्रयुक्त एक छंद है। इसमें कुल - वर्ण होते हैं। उदाहरण - ऋग्वेद में मिलता है
त्रिष्टुप छंद
त्रिष्टुप अथवा त्रिष्टुप् वेदों में प्रयुक्त एक छंद है। इसमें कुल ४४ वर्ण होते हैं जो ११-११-११-११ वर्णों के चार पदों में व्यवस्थित होते हैं।
उदाहरण: इसके अन्य भेद भी हैं, जैसे एकपदा त्रिष्टुप (११ वर्ण), द्विपदा (११+११), पुरस्ताज्योतिः, विराट् पूर्वा, विराट रूपा इत्यादि।
जगती छंद
वेदों में प्रयुक्त एक छंद है। इसमें कुल - वर्ण ४८ होते हैं ,यह चार पाद में होती है प्रत्येक पाद में १२/१२ वर्ण समाहित होती है। उदाहरण - ऋग्वेद में मिलता है | ऋगवेद के दशम मण्डल में वर्णित कुल ५३ ऋचाओं में इस छन्द का उल्लेख मिलता है |
समय दैनिक
समय दैनिक 2004 से सिक्किम राज्य की राजधानी गांतोक से प्रकाशित नेपाली भाषा की दैनिक समाचार पत्र है।
निरंकार देव सेवक
निरंकारदेव सेवक का जन्म १८ जनवरी १९१९ में हुआ। हिन्दी बाल साहित्य के वरिष्ठ कवियों में निरंकार देव सेवक प्रमुख हैं। सेवक जी ने बाल कविताएँ और शिशुगीत लिखने के साथ ही हिंदी बाल कविता को दिशा देने का बहुत बड़ा काम किया। उनके द्वारा लिखे गये शिशुगीत हिन्दी बाल साहित्य में आदर्श शिशुगीत माने जाते हैं। बच्चों को उनके शिशुगीत बहुत भाते हैं, बात-बात में वे उन्हें याद कर लेते हैं। उनका एक शिशुगीत है-
एक शहर है चिकमंगलूर यहाँ बहुत से हैं लंगूर एक बार जब मियाँ गफूर खाने गए वहाँ अंगूर बिल्ली एक निकल आई वह तो थी उनकी ताई कान पकड़ कर पटकी दी जै हो बिल्ली माई की।
निकोलई रेज़ानोव
निकोलई पेत्रोविच (१७६२-१८०७) एक रूसी अन्वेषक, व्यापारी और जहाज़ कप्तान था। इसके प्रयासों से सन् १८१२-४२ तक रूसी साम्राज्य ने उत्तरी अमेरिकी महाद्वीप के पश्चिमी तट पर अपने उपनिवेश बनाए। अलास्का को बाद में संरा.अमेरिका ने रूस से ख़रीद लिया। वो रूस के पहले विश्व परिक्रमा करने वाले जहाज का कप्तान था (१८०३)।
वो प्रसिद्ध साइबेरियाई व्यापारी ग्रिगोरी शेलिख़ॉव का १७९४ में सहयोगी बना और बाद में उसका दामाद। इसके बाद रूस के नए राजा पॉल ने उसे रूसी अमेरिकी कंपनी का पहला कमांडर बनाया गया। वो आज के कैलिफ़ोर्निया तक रूसी साम्राज्य को ले गया, लेकिन १८४० आते आते अमेरिकी ज़मीन पर रूस का प्रभुत्व और उत्साह दोनों ख़त्म हो गए।
भयानक रस
भयानक रस नौ रसों में से एक रस है। भानुदत्त के अनुसार, ‘भय का परिपोष’ अथवा ‘सम्पूर्ण इन्द्रियों का विक्षोभ’ भयानक रस है। भयोत्पादक वस्तुओं को देखने या फिर सुनने से अथवा शत्रु इत्यादि के विद्रोहपूर्ण आचरण की स्थिति में भयानक रस उद्भुत होता है। हिन्दी के आचार्य सोमनाथ ने ‘रसपीयूषनिधि’ में भयानक रस की निम्न परिभाषा दी है-
‘सुनि कवित्त में व्यंगि भय जब ही परगट होय। तहीं भयानक रस बरनि कहै सबै कवि लोय’।
उदाहरण-
एक और अजगरहि लखी एक और मृगराय.
बिकल बटोही बीच ही पर्यो मूरछा खाए. (भयानक उदाहरण) इसके शेर और अजगर इसके आलंबन है.
वीभत्स रस
वीभत्स रस (अंग्रेजी-Odious, disgust)काव्य में मान्य नव रसों में अपना विशिष्ट स्थान रखता है। इसकी स्थिति दु:खात्मक रसों में मानी जाती है। इसके परिणामस्वरूप घृणा, जुगुप्सा उत्पन्न होती है। इस दृष्टि से करुण, भयानक तथा रौद्र, ये तीन रस इसके सहयोगी या सहचर सिद्ध होते हैं। शान्त रस से भी इसकी निकटता मान्य है, क्योंकि बहुधा बीभत्सता का दर्शन वैराग्य की प्रेरणा देता है और अन्तत: शान्त रस के स्थायी भाव शम का पोषण करता है।
साहित्य रचना में इस रस का प्रयोग बहुत कम ही होता है। तुलसीदास ने रामचरित मानस के लंकाकांड में युद्ध के दृश्यों में कई जगह इस रस का प्रयोग किया है। उदाहरण- मेघनाथ माया के प्रयोग से वानर सेना को डराने के लिए कई वीभत्स कृत्य करने लगता है, जिसका वर्णन करते हुए तुलसीदास जी लिखते है- (वह कभी विष्ठा, खून, बाल और हड्डियां बरसाता था और कभी बहुत सारे पत्थर फेंकने लगता था।)
भारत के विभाजन पर लिखे साहित्य में उस समय मची मारकाट के कई वीभत्स दृश्यों का चित्रण सआदत हसन मंटो, खुशवंत सिंह, भीष्म साहनी की रचनाओं में देखा जा सकता है।
ग्रिगोरी शेलिख़ॉव
ग्रिगोरी शेलिख़ॉव (Григорий Иванович Шелехов, १७४७-१७९५) एक रूसी समुद्री अन्वेषक और साइबेरियाई व्यापारी था। उसने इरकुत्स्क में रूसी बस्ती में स्थित अपने जानवरों के चमड़े (फ़र) के व्यापार में नाम कमाया। साथ ही आज के रूस के पूर्वी तट पर खोजी समुद्री यात्राएँ भी कीं। कोडियाक द्वीपों पर वो १७८४ में पहुँचा। साइबेरिया में व्यापार, उत्तरी अमेरिका तथा पूर्वी रूस की यात्राओं के लिए उसने इवान गोलिकॉव के साथ एक कंपनी बनाई जो बाद में रूसी अमेरिकी कंपनी में तब्दील हुई। अमेरिका में रूसी साम्राज्य को स्थापित करने वाला निकोलई रेज़ानोव इसका सहयोगी और दामाद था।
रूसी अमेरिकी कंपनी
रूसी अमेरिकी कंपनी ( Российско-американская_компания)१७९९ में बनी एक रूसी साम्राज्य द्वारा समर्थित कंपनी थी जिका उद्देश्य उत्तरी अमेरिका के पश्चिमी तट पर व्यापार और उपनिवेश स्थापित करना था। अलास्का, आज का वैंकूवर और उतत्री कैलीफ़ोर्निया इसके नियंत्रण में रहा लेकिन १८५० तक ये मिशन कमज़ोर पड़ गया। १८०३ में इसने रूस के पहवे विश्व सामुद्रिक परिक्रमा का दल भेजा और इससे रूस को सामुद्रिक मार्गों और व्यापार के बारे में बहुत जानकारियाँ मिलीं।
अज़रा ज़ाहिद
अज़रा ज़ाहिद इस्लाम (उर्दू: عذرا زاہد اسلام) का जन्म 2 जून 1985 को हुआ था। यह पहली पाकिस्तानी अश्लील मॉडल और वयस्क फिल्म अभिनेत्री है।
अज़रा का जन्म कराची पाकिस्तान में हुआ था। वह ज़ाहिद और और नरगिस इस्लाम की बेटी है। बचपन में उसे सऊदी अरब के शहर अल-खोबर के ब्रिटिश इंटरनेशनल स्कूल में भेजा गया था जहाँ उसने प्रारंभिक शिक्षा प्राप्त की थी। अपने देश पाकिस्तान में उच्च शिक्षा पूरी करने के पश्चात उसने एक स्थानीय स्कूल में पढ़ाया था। इस बीच वह परिवार के साथ बहरैन गई जहाँ उसकी मुलाक़ात मुज़म्मिल नामक युवक से हुई और कुछ समय तक अज़रा का इससे सम्बंध बना रहा।
2011 में अज़रा कराची में एक छोटी-सी एजंसी के लिए मॉडलिंग शुरू कर दी थी। इसी अनुभव से उसकी जान-पहचान विभिन्न मॉडलिंग जुड़े लोगों से हुई। पारिवारिक संकट और आर्थिक समस्याओं के कारण उसने 2012 में अश्ली मॉडलिंग का सहारा लिया। इसके अंतरगत वह विभिन्न आश्लील वेबसाइटों अनुरोध के अनुसार नग्न वेब-कैम नृत्य अथवा अन्य प्रकार के प्रदर्शन करने लगी थी।
तेहमीना अफ़ज़ल
तेहमीना अफ़ज़ल (उर्दू: تحمینہ افضل) जिसे केवल तेहमीना नाम के रूप में भी जाना जाता है , पहली पाकिस्तानी महिला है जिसे अंतर्राष्ट्रीय स्तर पर सबसे सेक्सी महिला के रूप में जाना जाता है। तेहमीना के मॉडलिंग के चित्र संयुक्त राज्य अमेरिका के विभिन्न पत्रिकाओं में आ चुके हैं और कुख्यात रूप से वह कुछ ही पाकिस्तानी साहसी मुस्लिम महिलाओं में से एक है जो मॉडलिंग गतिविधियाँ लम्बे समय तक जारी रखे हुए हैं।
तेहमीना जब केवल आठ साल की थी तबसे खेल रही है, और वह अपने उच्च विद्यालय के दिनों के दौरान "पूरे शहर की खिलाड़ी", "पूरे राज्य की खिलाड़ी" और "वर्ष की महिला एथलीट" जैसे ख़िताबों से जानी गई है। उसने अपनी स्नातक की शिक्षा प्रौद्योगिकी के न्यूयॉर्क संस्थान से छात्रवृत्ति हासिल प्राप्त करके पूरी की है।
तेहमीना एक मुस्लिम पाकिस्तानी घर में पैदा हुई थी। हालांकि बहुत ज़्यादा तेहमीना के संबंधों के बारे में नहीं जाना जाता है, लेकिन उसके दो बेटे हैं। वह हमेशा पाकिस्तानियों के प्रति दुनिया की सोच बदलने के लिए प्रयत्नशील रही हैं।
तेहमीना अर्बन म्यूज़िक वेबसाइट (Urban Music Website) की मालिक है और एक मात्र पाकिस्तानी महिला है जो संगीत के क्षेत्र में अमरीका में पारम्परिक रुकावटों से ऊपर उठ सकी है। वह विभिन्न वयस्क पत्रिकाओं लुभावने रूपों ख़ुद को प्रदर्शित कर चुकी है। वह कई ऑनलाइन पत्रिकाओं में सप्ताह की लड़की (Girl of the Week) बन चुकी है। तेहमीना कई वीडियोज़ कर चुकी है और न्यू यॉर्क शहर के कई विडियोज़ में वह प्रमुख मॉडल रही है।
न्यू इंडिया एश्योरेंस कंपनी लिमिटेड
दि न्यू इंडिया एश्योरंस कंपनी देश की सबसे बड़ी सरकारी अंतर्राष्ट्रीय जनरल एश्योरंस कंपनी है। इसका प्रचालन 28 देशों में है। इसका प्रधान कार्यालय मुंबई, भारत में है।
इस कंपनी की स्थापना 1919 में की गई थी। और 1973 में इसका राष्ट्रीयकरण किया गया था।
कंपनी का वैश्विक व्यवसाय ने रु. 14300 करोड़ (रु.143 बिलियन) पार कर लिया है। वर्ष 2012-13 में कंपनी ने भारतीय व्यवसाय में रु. 10,000 करोड़ (रु.100 बिलियन) के आंकड़े को छुआ है।
कंपनी भारतीय व्यावसायिक बाज़ार में 40 वर्षों से अधिक समय से ग़ैर-जीवन व्यवसाय के प्रथम है।.
वायुमंडल (खगोलीय)
किसी ग्रह के चारों ओर स्थित गैस एवं अन्य पदार्थों के घेरे को वायुमण्डल (ऐटमॉसफीयर) कहते हैं। वायुमण्डल, ग्रह के गुरुत्वीय आकर्षण के कारण ग्रह से 'चिपका' रहता है।
रघुवर दास
रघुवर दास एक भारतीय राजनीतिज्ञ तथा झारखण्ड के पूर्व मुख्यमंत्री है। 26 सितम्बर 2020 को भारतीय जनता पार्टी के राष्ट्रीय उपाध्यक्ष नियुक्त हुए हैं। वे पूर्व में झारखण्ड के जमशेदपुर से विधायक थे।
२०१४ के चुनावों में उन्होंने 'जमशेदपुर पूर्व' सीट से भारतीय जनता पार्टी के टिकट पर चुनाव लड़ा तथा वे इंडियन नेशनल कांग्रेस के उम्मीदवार आनन्द बिहारी दुबे को 70157 वोटों के अंतर से हराकर निर्वाचित हुए।
इनका जन्म 3 मई, 1955 को जमशेदपुर में हुआ। 1977 में वे जनता पार्टी के सदस्य बने तथा 1980 में बीजेपी की स्थापना के साथ ही वह सक्रिय राजनीति में आए।
1995 में वे पहली बार जमशेदपुर पूर्व से विधायक चुने गए। तब से लगातार पांचवीं बार उन्होंने इसी क्षेत्र से विधानसभा चुनाव जीता है।
पुत्र : ललित दास;
बहू : पूर्णिमा ललित दास (पूर्णिमा साहू)
रघुवर दास का जन्म 3 मई 1955 को जमशेदपुर में हुआ था, उनके पिता का नाम चमन राम है। दास अन्य पिछड़ा वर्ग (ओबीसी) तेली परिवार से है। रघुवर दास ने अपना बचपन बहुत अभावों में गुजारा,जिसकी वजह से उन्होने जमशेदपुर की टाटा स्टील रोलिंग मिल में मजदूर के रूप में अपना सफर शुरु किया। उनकी प्रारम्भिक शिक्षा भालूबासा हरिजन विद्यालय में हुई। यहीं से मैट्रिक की परीक्षा पास की। इसके बाद जमशेदपुर को-ऑपरेटिव कॉलेज से बीएससी और विधि स्नातक की परीक्षा पास की। रघुवर दास के परिवार में उनकी पत्नी, एक पुत्र और एक पुत्री हैं, हालांकि उनकी पुत्री की शादी हो चुकी है।  रघुवर दास झारखंड के पहले गैर आदिवासी मुख्यमंत्री हैं। 59-वर्षीय रघुवर दास वर्ष 1977 में जनता पार्टी के सदस्य बने। वर्ष 1980 में बीजेपी की स्थापना के साथ ही वह सक्रिय राजनीति में आए।उन्होंने वर्ष 1995 में पहली बार जमशेदपुर पूर्व से विधानसभा का चुनाव लड़ा और विधायक बने। तब से लगातार पांचवीं बार उन्होंने इसी क्षेत्र से विधानसभा चुनाव जीता है। तत्कालीन बिहार के जमशेदपुर पूर्व से वर्ष 1995 में उनका टिकट बीजेपी के प्रसिद्ध विचारक गोविंदाचार्य ने तय किया था। दास पंद्रह नवंबर, 2000 से 17 मार्च, 2003 तक राज्य के श्रम मंत्री रहे, फिर मार्च 2003 से 14 जुलाई, 2004 तक वह भवन निर्माण और 12 मार्च 2005 से 14 सितंबर, 2006 तक झारखंड के वित्त, वाणिज्य और नगर विकास मंत्री रहे। इसके अलावा दास 2009 से 30 मई, 2010 तक झारखंड मुक्ति मोर्चा के साथ बनी बीजेपी की गठबंधन सरकार में उपमुख्यमंत्री, वित्त, वाणिज्य, कर, ऊर्जा, नगर विकास, आवास और संसदीय कार्य मंत्री भी रहे।
त्रिविम मुद्रण
त्रिविम मुद्रण या 'थ्री-डी प्रिण्टिंग' (3D printing या additive manufacturing (AM)) त्रि-विमीय वस्तुएँ बनाने की बहुत सी विधियों में से एक विधि है। इस विधि में कम्प्यूटर के नियन्त्रण में वस्तु पर किसी पदार्थ की परत-दर-परत डालते जाते हैं और वस्तु तैयार होती जाती है। निर्मित होने वाली वस्तुएं किसी भी आकार और ज्यामिति वाली हो सकतीं हैं। निर्माण के पूर्व वस्तु का त्रिविम डेटा स्रोत तैयार कर लेते हैं और कम्प्यूटर के नियन्त्रण में त्रिविम प्रिन्टर द्वारा इसी के अनुसार परतें डाली जातीं हैं। वस्तुतः त्रिविम प्रिण्टर एक औद्योगिक रोबोट है।
शाह शुजा
शाह शुजा दुर्रानी अफ़ग़ानिस्तान का अमीर था(1803-9, 1839-42) जो दोस्त मुहम्मद ख़ान से हारकर कश्मीर में रहा था। प्रथम आंग्ल अफ़ग़ान युद्ध के बाद अंग्रेज़ों ने उसे अफ़ग़ानिस्तान का शासक फिर से बनाया लेकिन २ साल के भीतर उसकी काबुल में हत्या कर दी गई। इसके बाद दुर्रानी वंश का पतन हो गया था।
उसे सिख महाराजा रणजीत सिंह ने एक आक्रमण में कश्मीर से छुड़वाया था और अपनी रिहाई के बदले में उसने रणजीत सिंह को प्रसिद्ध कोहिनूर हीरा दिया था।
हसन खां मेवाती
हसन खां मेवाती (मृत्यु: 17 मार्च, 1527) मेवात के मुस्लिम राजपूत शासक थे। इनके खानदान ने मेवात पर 200 साल राज किया। राजा हसन खान मेवाती (17 मार्च 1527 को मृत्यु हो गई), पिछले शासक खानजादा अलावल खान के पुत्र , मेवात राज्य के एक मुस्लिम राजपूत शासक थे । उनके वंश ने लगभग 200 वर्षों तक मेवात राज्य पर शासन किया था । वह राजा नाहर खान मेवाती के वंशज थे , जो 14वीं शताब्दी में मेवात के वली थे। उसने 15वीं शताब्दी में अलवर किले का पुनर्निर्माण कराया । वह खानवा की लड़ाई में 12,000 सहयोगियों के साथ राजपूत परिसंघ में शामिल हो गया , जहां वह बाबर के नेतृत्व वाली मुगल सेना की लड़ाई में मारा गया था ।
1372 में, फिरोज शाह तुगलक ने राजा नाहर खान (जो पहले कोटला के राजा सोनपर पाल के नाम से जाना जाता था) को मेवात का आधिपत्य प्रदान किया । राजा नाहर खान ने मेवात में एक वंशानुगत राजनीति की स्थापना की और वाली -ए-मेवात की उपाधि की घोषणा की । बाद में उनके वंशजों ने मेवात में अपनी संप्रभुता की पुष्टि की। उन्होंने 1527 तक मेवात पर शासन किया।
मेवात के अंतिम खानजादा राजपूत शासक हसन खान मेवाती थे , जो खानवा की लड़ाई में मारे गए थे । इस लड़ाई के बाद, मेवात को मुगल साम्राज्य में एकीकृत कर दिया गया और खानजादास मुगल कुलीन वर्ग का हिस्सा बन गए।
डी.सी. यूनाइटेड
डी.सी. यूनाइटेड, एक प्रसिद्ध फुटबॉल टीम है, जो वॉशिंगटन डी॰ सी॰ में आधारित है। वे मेजर लीग सॉकर में खेलते हैं। इनका घरेलू स्टेडियम आरएफके स्टेडियम है।
कोलंबस क्रू एससी
कोलंबस क्रू एससी, एक प्रसिद्ध फुटबॉल टीम है, जो कोलंबस, ओहियो में आधारित है। वे मेजर लीग सॉकर में खेलते हैं। इनका घरेलू स्टेडियम कोलंबस क्रू स्टेडियम है।
मिर्ज़ा सलामत अली दबीर
मिर्ज़ा सलामत अली दबीर उर्दू के एक कवि थे। उन्होंने मरसिया लिखने की कला को एक नया मुकाम दिया। उन्हें मीर अनीस के साथ मरसिया निगारी का प्रमुख प्रवक्ता माना जाता है।
मिर्जा सलामत अली का जन्म 1803 में मिर्जा गुलाम हुसैन के घर दिल्ली में हुआ था। उनमें बचपन से ही मरसिया गाने की लगन थी। इसलिए वे प्रसिध मरसिया गो मुजफ्फर हुसैन के शिष्य बन गए। जब मीर अनीस फैज़ाबाद से लखनऊ आए तो उनकी आपस में दोस्ती हो गयी।
ग्लोबालीक्स
ग्लोबालीक्स एक खुला स्रोत, मुफ्त सॉफ्टवेयर सुरक्षित और अनाम मुखबिर की पहल को सक्षम करने का इरादा है। यह पारदर्शिता के लिए हेमीज़ केंद्र और डिजिटल मानव अधिकार, एक इटालियन आधारित ऑनलाइन अभिव्यक्ति की स्वतंत्रता का समर्थन गैर सरकारी संगठन द्वारा विकसित किया गया था।
सॉफ्टवेयर किसी को भी, यहां तक ​​कि गैर तकनीकी लोगों को आसानी से करने के लिए सेटअप और एक मुखबिरी मंच बनाए रखने के लिए कर सकती है।
एक ग्लोबालीक्स साइट आदेश सार्वजनिक वेब गम्यता प्राप्त करने के स्रोत की पहचान की गुमनामी, और Tor2web गारंटी करने में टो छिपे सेवा का इस्तेमाल करता है।
एक बार जमा एक ग्लोबालीक्स मंच पर किया जाता है, डेटा पीजीपी का उपयोग कर एन्क्रिप्टेड है और सिस्टम स्वचालित रूप से पंजीकृत प्राप्तकर्ताओं (उदाहरण के लिए, स्थानीय मीडिया, गैर सरकारी संगठनों, या यहां तक ​​कि एक पत्रकार) को सूचित करता है।
ग्लोबालीक्स प्लेटफार्मों स्थायी रूप से कुछ भी दुकान नहीं है और प्रस्तुत जानकारी और फ़ाइलों को एक सख्त डेटा प्रतिधारण नीति के साथ जितनी जल्दी हो सके नष्ट हो जाती हैं।
प्रक्रिया आम तौर पर सूत्रों का कहना है कि जब भी यह जबकि ग्लोबालीक्स को जोड़ने केटाइल्स एनोनिमस ऑपरेटिंग सिस्टम का उपयोग करने के लिए संभव है, सुझाव सुधार हुआ है।
2017 तक, ग्लोबालीक्स 20 + भाषाओं में अंतर्राष्ट्रीय और 60 से अधिक परियोजनाओं और दुनिया भर में पहल द्वारा लागू किया गया है।अडोप्टर्स की विशाल रेंज में स्वतंत्र मीडिया, कार्यकर्ताओं, मीडिया एजेंसियों, निगमों और अधिक शामिल हैं।
हेमीज़ केंद्र अब ग्लोबलएक्स के एक अधिकारी निर्देशिका आधारित परियोजनाओं ग्लोबलएक्स वेबसाइट पर पाया जा सकता है।
व्यावसायिक नैतिकता मुक्त स्रोत मुक्त स्रोत सॉफ्टवेयर पैकेजों की सूची मुक्त हिन्दी सॉफ्टवेयर
मुहता नैणसी
मुहता नैणसी (1610–1670) महाराजा जसवन्त सिंह के राज्यकाल में मारवाड़ के दीवान थे। वे भारत के उन क्षेत्रों का अध्यन करने के लिये प्रसिद्ध हैं जो वर्तमान में राजस्थान कहलाता है। 'मारवाड़ रा परगना री विगत' तथा 'नैणसी री ख्यात' उनकी प्रसिद्ध कृतियाँ हैं। ये जोधपुर के निवासी थे।
मुहता नैणसी जोधपुर के निवासी थे। यह जोधपुर के महाराजा जसवन्त सिंह ( प्रथम ) के समकालीन थे। इनके पिता जयमल भी राज्य में उच्च पदों पर कार्य कर चुके थे। नैणसी ने जोधपुर राज्य के दीवान पद पर कार्य किया और अनेक युद्धों में भी भाग लिया, उन्हें इतिहास में बड़ी रूचि थी।
इनके द्वारा लिखी गई ख्यात 'नैणसी की ख्यात' के नाम से प्रसिद्ध है। कर्नल टाड के अलावा यहां के सभी इतिहासकारों ने इसका किसी न किसी रूप में उपयोग किया है। ख्यात की उपयोगिता और इनका महत्व इस बात से ही प्रकट होता है कि गौरीशंकर ओझा ने इनकी प्रशंसा करते हुए लिखा है कि यदि यह ख्यात कर्नल टाड को उपलब्ध हो गई होती तो उसका ‘राजस्थान' कुछ और ही ढंग का होता। यह ग्रंथ रामनारायण दुगड़ द्वारा दो भागों में सम्पादित ( हिन्दी अनुवाद ) होकर काशी नागरी प्रचारिणी सभा द्वारा संवत् 1982 में प्रकाशित हुआ था। मूल राजस्थानी में यह ग्रंथ बदरीप्रसाद साकरिया द्वारा सम्पादित होकर राजस्थान प्राच्य विद्या प्रतिष्ठान जोधपुर से चार भागों में पूर्ण सन् व 967 तक प्रकाशित हुआ। इस ख्यात में राजस्थान के प्रायः सभी रजवाड़ों के राजवंशों का इतिहास नैणसी ने लिखा है। इसमें सिसोदियो, राठौड़ों और भाटियों का इतिहास अधिक विस्तार के साथ लिखा गया है। पहले राजवंश की वंशावली देकर बाद में प्रत्येक शासक की उपलब्धियों को ‘बात' शीर्षक के अन्तर्गत लिया गया है जैसे — 'बात राव जोधा री' आदि। मुहणोत नैणसी सम्वत् 1727 तक जीवित थे अत : ख्यात में 18 वीं शताब्दी के प्रारम्भ तक की घटनाओं का ही उल्लेख मिलता है। इसमें 13 वीं शताब्दी तक की वंशावली और संवत् इतने प्रामाणिक नहीं कहे जा सकते परन्तु उसके बाद के संवत् और घटनाएं विश्वसनीय मानी जाती हैं। नैणसी ने जिन व्यक्तियों के सहयोग से ख्यात की सामग्री का संकलन किया उनके नाम भी उन्होेंने यथास्थान दिये हैं। ख्यात की भाषा टकसाली राजस्थानी है, जिसमें अरबी-फारसी के कुछ शब्दों का प्रयोग भी मिलता है। यह ग्रन्थ राजस्थान की राजपूत जाति, यहाँ की सामाजिक संरचना, आक्रांताओं से संघर्ष, जाति- प्रथा धार्मिक मान्यताएँ, भौगोलिक स्थिति और सांस्कृतिक परिवेश संबंधी सूचनाओं से भी परिपूर्ण हैं।
नैणसी का दूसरा ग्रंथ ‘ मारवाड रा परगना री विगत ’ है, जिसमें महाराजा जसवन्त सिंह ( प्रथम ) के अधीन सात परगनों का विस्तार से वर्णन किया गया है। यह एक प्रकार से मारवाड़ का गजेटियर है। जिसमें प्रत्येक परगने का प्रारम्भ में इतिहास दिया गया है और फिर खालसा और जागीर के गांवों की अलग-अलग आमदनी आदि संक्षेप में अंकित कर परगने के अर्न्तगत आने वाले प्रत्येक गांव की भौगोलिक स्थिति के साथ उसकी रेखा, पांच वर्ष की आमदनी ओर गांव की उपज आदि विशिष्ट बातें भी अंकित हैं। इसमें जाति के अनुसार गांवों आबादी और पीने के पानी के साधनों का भी उल्लेख किया गया है। यह ग्रंथ मारवाड़ की सामाजिक, आर्थिक, राजनैतिक सांस्कृतिक और प्रशासन सम्बन्धी सामग्री का अत्यंत प्रामाणिक स्रोत है। इस ग्रंथ का सर्वप्रथम सम्पादन डा ० नारायण सिंह भाटी ने करके विस्तृत भूमिका सहित तीन भागों में ( सन् १९६८-७४ ) राजस्थानी प्राच्य विद्या प्रतिष्ठान जोधपुर से प्रकाशित करवाया।
ख्यात
ख्यात इतिहास-सम्बन्धी साहित्य है जिसके लेखन का प्रचलन भारत के उन क्षेत्रों में था जिसे आजकल राजस्थान के नाम से जाना जाता है। अर्थात ख्यात ऐतिहासिक दस्तावेज हैं। कुछ प्रसिद्ध ख्यात निम्नलिखित हैं-‘ख्यात’ शब्द मूलतः संस्कृत का शब्द है। ‘ख्या’ धातु में ‘क्त’ प्रत्यय जुड़ने से ‘ख्यात’ शब्द बना हैै, जिसका अर्थ है 'भूतकाल की घटनाओं का वर्णन' या 'भूतकाल को ज्ञात करना'। ख्यातकारों ने ‘ख्यात’ शब्द का प्रयोग 'इतिहास' के रूप में ही किया था। लुईजीपीयो टेस्सीटोरी सर्वप्रथम एवं सर्वाधिक ख्यातों को प्रकाश में लाने वाले व्यक्ति थे। टेस्सीटोरी का सर्वेक्षण न सिर्फ भाषा विज्ञान की दृष्टि से अपितु साहित्य में इतिहास के निर्धारण की दृष्टि से भी श्रेष्ट था।
बड़कोट, उत्तराखण्ड
बड़कोट (Barkot) भारत के उत्तराखण्ड राज्य के उत्तरकाशी ज़िले में स्थित एक नगर है। राष्ट्रीय राजमार्ग १३४ यहाँ से गुज़रता है।
बड़कोट यमुना नदी के किनारे बसा हुआ एक छोटा-सा नगर है, जिसे यहाँ के मुख्यमंत्री हरीश रावत ने दिसम्बर 2014 में नगर पालिका का दर्जा दिया है।
यहाँ के राजकीय इंटर कालेज में वार्षिक रवांई शरदोत्सव एवं विकास मेले का उद्घाटन किया जाता है।
यहाँ के लोग अधिकतर खेती, शिल्पकला और बागवानी के क्षेत्र से जुड़े हैं।
वीडियोकॉन टेलीकॉम
" वीडियोकॉन मोबाइल सर्विसेज '(अंग्रेजी: वीडियोकॉन मोबाइल सर्विस) भारत की वीडियोकॉन समूह का एक हिस्सा है। भारत में कंपनी के जीएसएम प्रकार मोबाइल फोन सेवा। कंपनी के मुख्यालय मुंबई है। भारत वर्तमान में 16 सर्किलों में सेवा प्रदान करता है।
कंपनी की विशेषता के लिए मासिक किराया शुल्क अनुसूची में दैनिक 60 मिनट के लिए बात हो रही है।वीडियोकॉन मोबाइल दूरसंचार सेवा निम्न हलकों में उपलब्ध है।वीडियोकॉन की योजना है जो कंपनी नवंबर नीलामी में झारखंड, बिहार, पश्चिम और पूर्वी उत्तर प्रदेश, गुजरात, हरियाणा, छत्तीसगढ़ और मध्य प्रदेश में सुरक्षित 1800MHz बैंड पर 4 जी सेवाएं शुरू करने के लिए। वीडियोकॉन उदारीकृत spectrums नीलामी में जीता और 1800 मेगाहर्ट्ज बैंड पर किसी भी तकनीक का उपयोग करने सेवाओं की पेशकश कर सकते हैं। वीडियोकॉन का उपयोग करेगा LTE-FDD प्रौद्योगिकी 1800 मेगाहर्ट्ज बैंड पर 4 जी बाहर रोल करने के लिए। यह ध्यान दिया जाना चाहिए कि विश्व स्तर पर LTE-FDD 1800 दुनिया भर में अधिक महत्व मिल रहा है, पर इस बैंड LTE रोल बहिष्कार के 30% से अधिक कर रहे हैं। तो वीडियोकॉन 1800 मेगाहर्ट्ज पर LTE-FDD के फायदों का लाभ उठाने कर सकते हैं, उपकरणों सहित पारिस्थितिकी तंत्र के रूप में काफी परिपक्व करने के लिए अन्य भारतीय कंपनियों की तुलना में हैं। वीडियोकॉन केवल 5 मेगाहर्ट्ज स्पेक्ट्रम दोनों 2 जी और 4g के लिए हैं के रूप में, कंपनी को ऑटो-आवंटन स्पेक्ट्रम के लिए 4 जी पीक और पीक घंटे के दौरान की योजना है। पीक घंटे में वीडियोकॉन अप करने के लिए 9 Mbit/s से अधिक अपनी आगामी LTE नेटवर्क प्रदान कर सकते हैं और पीक घंटे के दौरान गति 21Mbit/एस करने के लिए कर सकते हैं ऊपर जाना
वीडियोकॉन टेलीकॉम के साथ 14 अन्य मोबाइल ऑपरेटरों के भारत में प्रतिस्पर्धा। वे कर रहे हैं एयरसेल, एयरटेल, बीएसएनएल, लूप मोबाइल, एमटीएनएल, लाख टन, पिंग मोबाइल, रिलायंस संचार, S दूरभाष, टाटा डोकोमो, टाटा इंडिकॉम, Uninor, विचार, वर्जिन मोबाइल, T24, और वोडाफोन।
बतक लोग
बताक लोग इंडोनेशिया के उत्तर सुमात्रा प्रांत में रहने वाले कई जातियों को सामुहिक रूप से कहा जाता है। इसका निवास कोई २५०० सालों से यहाँ माना जाता है। तेरहवीं सदी के अंत में मार्को पोलो ने जिन नरभक्षी जातियों का वर्णन पूर्वी एशिया के द्वीपों पर किया था उनको आज बतक समझा जाता है। आज संभवतः कोई भी बतक जाति नरभक्षी नहीं है , लेकिन उनकी परंपरा में वे मानते हैं कि पहले वे मनुष्यों को भी खाते थे। बतक लोग अपने को बतक नहीं कहते थे, लेकिन यूरोपयनों ने उनका ये सम्मिलित नाम रखा।
पहले मलाया से आए हुए लोग किसी भी ग़ैर मुस्लिम को बतक कहते थे, लेकिन इनमें कई जातियाँ हैं - कारो, तोबा, सिमालुङु, पाक पाक, मंदैलिङ और अङकोला। इन पाँचों को मार्गा कहते हैं - ये इस समुदाय में एक सांस्कृतिक महत्व की चीजें हैं।
पौंड्रक
पौंड्रक रूषदेश (मीरजापुर) का राजा था। भगवान् कृष्ण से उसके भीषण युद्ध के विषय में भागवत के दशमस्कंध उत्तरार्ध में वर्णित है।
रूषदेश के राजा पौंड्रक किसी अन्य के द्वारा भ्रमित हो स्वयं को कृष्ण समझने लगे। उन्होंने एक दूत को द्वारिका भेजा। दूत ने सभा में कहा, - "कृष्ण! तुम जो वासुदेव होने का ढोंग कर रहे हो उसे त्याग दो तथा हमारे प्रभु असली वासुदेव पौंड्रक के शरण में जाओ अथवा युद्ध करो।" इस बात को सुनकर सभा में उपस्थित सारे लोग हँस पड़े। भगवान् ने कहा कि दूत पौंड्रक को बता दे कि वह युद्ध हेतु अपना सुदर्शन तैयार रखे। दूत की यह बात सुनकर पौंड्रक ने गरुण रूपी विमान बनवाया, काठ के २ हाथ बनवाकर पीताम्बर धारण कर दो अक्षौहिणी सेना लेकर युद्ध हेतु निकाला। कृष्ण अकेले आए तथा अपने चक्र से उसकी सेना समाप्त कर, पौंड्रक को निरथ कर उसका वध कर दिया।
इंडोनेशिया एयर एशिया उड़ान 8501
इंडोनेशिया एयर एशिया उड़ान 8501 (QZ8501/AWQ8501) एक इंडोनेशियाई अनुसूचित अंतरराष्ट्रीय यात्री उड़ान थी जो २८ दिसंबर २०१४ को इंडोनेशिया से सिंगापुर जाते वक्त दुर्घटनाग्रस्‍त हो गई। विमान में १५५ यात्री सहित ७ चालक दलके सदस्य थे। मलबे से विमान और मानव अवशेष दुर्घटना के दो दिन बाद पाये गए।
विमान , क्रम संख्या ३६४८ था, विमानका दर्ता PK-AXC के रुपमें किया गया था। इस विमान ने अपनी पहली उडान २००८ सितम्बर २५ में किया था, तथा नव रुपमें इसे एयर एशियाको १५ अक्टुबर २००८ में हस्तान्तरित किया गया था। यह विमान लगभग २३,००० उड़ान घण्टा पुरा किया था जिसमे विमानने १३,६०० उड़ान किया था। इस विमानका सबसे पिछ्ला मर्मत २०१४ नवम्बर १६ में किया गया था। इस विमानमें दो इन्जिन था तथा इसे १८० यात्रियों के लिए तयार किया गया था।
एयर एशिया विमान ने जारी अपने विज्ञप्ती में अनेको राष्ट्रके १६२ यात्री तथा चालक दलके सदस्य सवार थे, जिसमे १४४ वयस्क, १७ बच्चा सहित १ शिशु सवार थे। केबिन सदस्य में चार विमान परिचारिका थी। इसके अतिरिक्त, एयर एशिया विमान में एक अभियंता भी सवार थे।
विमान में सवार पाइलट निम्न थे:
जावा सागर
जावा सागर पूर्वी एशिया के जावा द्वीप के ठीक उत्तर में स्थित एक सागर है। इसका क्षेत्रफल ३.२ लाख वर्ग किलोमीटर है और इसकी औसत गहराई कम है। इसमें मत्स्य आखेट एक प्रमुख आर्थिक साधन है। इसके लगभग सभी ओर इंडोनेशिया के द्वीप हैं।  द्वितीय विश्वयुद्ध के समय यहाँ महत्वपूर्ण लड़ाई लड़ी गई थी।
भारतीय सब्जी अनुसंधान संस्थान, वाराणसी
भारतीय सब्जी अनुसंधान संस्थान, वाराणसी, भारतीय कृषि अनुसंधान परिषद, नई दिल्ली का एक घटक संस्थान है। सब्जियों की महत्ता को देखते हुए वर्ष 1992 में सातवीं पंचवर्षीय योजना के अंतगर्त सब्जी अनुसंधान परियोजना निदेशालय के रूप में इसकी स्थापना वाराणसी में की गई। निदेशालय के वृहद कार्य क्षेत्र, उपलब्धियां एवं सब्जी पर अनुसंधान की आवश्यकता को ध्यान में रखते हुए, 17 अगस्त, 1999 को इसे राष्ट्रीय संस्थान “भारतीय सब्जी अनुसंधान संस्थान” के रूप में मान्यता प्रदान की गई।
यह संस्थान, 150 एकड़ में वाराणसी से दक्षिण-पश्चिम दिशा में शहँशाह पुर (अदलपुरा के निकट) में वाराणसी स्टेशन से 20 तथा बाबतपुर हवाई अड्डे से लगभग 40 कि॰मी॰ की दूरी पर स्थित है।
भारत में पूरी तरह सब्जी अनुसंधान पर समर्पित यह अकेला संस्थान है जहां सब्जी की नई उन्नतशील किस्मे, उनकी सस्य प्रोद्योगिकी एवं कीट तथा बीमारियों के प्रभावकारी नियंत्रण के लिए अनुसंधान कार्य किया जा रहा है। इसके साथ-साथ सब्जियों की अनुमोदित किस्मों का प्रजनक बीज का उत्पादन भी किया जा रहा है l संस्थान द्रारा विकसित इन तकनीकों को अग्रिम पंक्ति प्रदर्शन, किसान गोष्ठी, प्रशिक्षण, किसान मेला आदि के माध्यम से किसानों तक पहुंचाया जाता है।
कालापानी
कालापानी प्रियदर्शन निर्देशित एवं मोहनलाल, प्रभु गणेशन, तब्बू, नेदुमुदी वेणु, श्रीनिवासन, टीनू आनंद, अन्नू कपूर, एलेक्स ड्रेपर, अमरीश पुरी और विनीत अभिनीत भारतीय महाकाव्य फिल्म है। यद्यपि यह मूल रूप से मलयाली फ़िल्म है लेकिन इसे हिन्दी ("सज़ा-ए-कालापानी"), तमिल ("शिरायचलाई") तथा तेलुगू ("काला पानी") नामों से जारी की गयी।
यह फ़िल्म ब्रितानी भारत के उन कैदियों के बारे में है जिनको पोर्ट ब्लेयर, अण्डमान और निकोबार द्वीपसमूह की सेल्यूलर जेल में काला पानी की सजा पाकर पहुँचे हैं। शब्द "कालापानी" कारावास के एक तरीके से व्युत्पन्न हुआ। फ़िल्म में इलैयाराजा ने संगीत की रचना की, संतोष सीवान ने सिनेमेटोग्राफी (चलचित्रण) और एन॰ गोपालकृष्णन ने सम्पादित की। मलयाली सिनेमा में फ़िल्म डोल्बी स्टीरियो ने प्रस्तावित की। यह फ़िल्म ₹ 5.5 करोड़ में बनी। मोहनलाल ने अपने स्टूडियो प्रणवम आर्ट्स इंटरनेशनल के बैनर तले फ़िल्म निर्मित की।
फ़िल्म ने सर्वश्रेष्ठ कला निर्देशन (साबू सिरिल), सर्वश्रेष्ठ विशेष प्रभाव (एस॰टी॰ वेंकी) और सर्वश्रेष्ठ सिनेमेटोग्राफी (संतोष सीवान) सहित विभिन्न राष्ट्रीय फ़िल्म पुरस्कार प्राप्त किये। इसले साथ इसने छः केरल राज्य फ़िल्म पुरस्कार भी प्राप्त किये। यह विश्वभर के 450 सिनेमाघरों में एक साथ प्रदर्शित की गयी।
फ़िल्म ब्रितानी भारत के वर्ष 1915 पर आधारित है। यह कहानी एक युवा चिकित्सक गोवर्धन मेनन (मोहनलाल) की है जिनपर ब्रितानी अधिकारियों सहित ५५ लोगों से सवार एक ट्रैन में बब हमले का गलत आरोप है। उन्हें अण्डमान निकोबार के पोर्ट ब्लेयर में स्थित सेलुलर जेल में भेजा जाता है। इस कारावस में सैकड़ों भारतीय काला पानी की सजा पाकर पहुँचे थे जिनमें अधिकतर स्वतंत्रता सैनानी थे। यहाँ पर कैदियों पर कारावास में होने वाले अत्यंत अमानवीय कृत्यों को ठीक रूप में दिखाया गया है।
एलेक्स ड्रेपर ने परपीड़क जलिक डेविड बेरी का अभिनय किया है जो आयरिश मूल का है तथा जॉन कोल्वेंबच ने दयालु-दिल अंग्रेज़ चिकित्सक लेन हटन का अभिनय किया है।
अन्नू कपूर ने विनायक दामोदर सावरकर का अभिनय किया है जो कारावास में अविश्वसनीय यातना से गुजर रही कैदियों की भावनायें रखने के लिए अपनी भरपूर कोशिश करते हैं। तब्बू ने मोहनलाल की प्रेमिका का अभिनय किया है जो उसकी वापसी की प्रतीक्षा करती है। ब्रितानी चिकित्सक लेन हटन की कोशिशों से कैदियों को दी जाने वाली यातना की जाँच करने का निर्णय लेती है। 14 लोगों को मुक्त करने के आदेश दिये जाते हैं। इनमें से एक मुकुंदन (प्रभु गणेशन) हैं। डेविड बेरी और कारावस अधिक्षक मिर्ज़ा खान (अमरीश पुरी) एक योजना बनाते हैं और कारावास छोड़ते से निकलते समय 13 कैदियों गोली मार देते हैं।
फ़िल्म के संगीत इलैयाराजा ने दिया है।
मलयालम (मूल संस्करण) तमिल (डब संस्करण) हिन्दी (डब संस्करण) तेलुगू (डब संस्करण)
राष्ट्रीय प्रौद्योगिकी संस्थान, राउरकेला (प्रबंधन विद्यालय)
राष्ट्रीय प्रौद्योगिकी संस्थान, राउरकेला (प्रबंधन विद्यालय), इस प्रबंधन विद्यालय कि स्थापना २०१० में की गई थी।
कृषिक समाज
कृषिक समाज (agrarian society या agricultural society) उन समाजों को कहते हैं जिनका मुख्य कार्य कृषि से समन्धित कार्य (जैसे फसल उगाना) होता है। किसी देश के सकल घरेलू उत्पाद में कृषि का अंश कितना है, इससे पता चलता है कि वह समाज कृषिक है या नहीं। कृषिक समाज में खेती करना ही धन उगाने का प्रमुख साधन होता है
कृषिक समाज विश्व के विभिन्न भागों में १०,००० वर्षो पूर्व से लेकर अब तक पाये जाते हैं।
पोस्डकॉर्ब
पोस्डकॉर्ब (POSDCORB) एक संक्षेपीकृत शब्द (acronym) है जो प्रबन्धन और लोक प्रशासन के क्षेत्र में बहुत प्रयोग किया जाता है। POSDCORB का विस्तारित रूप है : Planning, Organizing, Staffing, Directing, Coordinating, Reporting and Budgeting (नियोजन, संगठन, कर्मचारी, निर्देशन, समन्वय, प्रतिवेदन, तथा बजट)। यह सिद्धान्त लूथर गुलिक द्वारा प्रतिपादित है। ये सभी प्रशासन के लिये आवश्यक प्रमुख चरण ।
पश्च-औद्योगिक समाज
समाज विज्ञान के सन्दर्भ में पश्च-औद्योगिक समाज (post-industrial society) समाज के विकास की वह अवस्था है जिसमें सेवा क्षेत्र द्वारा जनित आय निर्माण क्षेत्र द्वारा जनित आय से अधिक होती है।
इमरान ख़ान (गायक)
इमरान ख़ान (उर्दू : ) पाकिस्तानी-डच (नीदरलैंड) गायक, गीत-लेखक, अभिनेता और रिकॉर्ड निर्माता हैं। २००७ में इनके प्रथम गाने (सिंगल) "नी नचले" की सफलता से प्रसिद्धि प्राप्त हुई।२००९ में इमरान ख़ान ने अपनी प्रथम एल्बम "Unforgettable" (हिन्दी - अविस्मरणीय) को लॉन्च किया था। इसी एल्बम के बहुत से गानों की वजह से उन्हें विश्व पटल पर एक अद्भुत पंजाबी गायक का दर्जा मिला। उनके सबसे लोकप्रिय गाने नी नचले, एम्प्लीफायर, बेवफा, सैटिस्फाई, लेट्स सेलेब्रेट और हाल ही में रिलीज़ हुआ गाना इमेजीनरी है। इमरान खान को "शहरी पंजाबी संगीत का बादशाह" भी कहा जाता है। इमरान खान का जन्म २८ मई, १९८४ को हेग, नीदरलैंड में हुआ था। उनके माता-पिता १९७० के दशक में गुजराँवाला (पंजाब, पाकिस्तान) से आये थे।
उनके करियर की शुरुआत २००७ में रिलीज़ हुए गाने 'नी नचले' से हुई। इसी गाने की अपार सफलता के फलस्वरूप उनका नाम विश्व-प्रख्यात हो गया। परंतु उन्हें अंतर्राष्ट्रीय लोकप्रियता प्राप्त हुई २००९ में रिलीज़ हुए उनके प्रथम एल्बम "अविस्मरणीय" (अंग्रेजी : Unforgettable) के कारण। इसी एल्बम का गाना "एम्प्लीफायर" जो कि ९ जून २००९ को प्रेस्टीज रेकॉर्ड्स द्वारा रिलीज़ किया गया था विश्व-प्रसिद्ध हो गया। जुलाई २०१५ तक उसके यूट्यूब वीडियो को ४.६ करोड़ बार देखा जा चुका है। एम्प्लीफायर का संगीत दिया है संगीतकार 'एरेन ए' (अंग्रेज़ी : EREN E) ने। इमरान खान ने जनवरी २०१५ में आधिकारिक रूप से बॉलीवुड में एंट्री मारी जब उन्होंने बोनी कपूर की तेवर फिल्म में 'लेट्स सेलेब्रेट' गाना गाया। यह फिल्म तो ९ जनवरी २०१५ को रिलीज़ हुई परंतु यह गाना ९ दिसम्बर २०१४ को ही रिलीज़ कर दिया गया था। इस गाने के वीडियो को जुलाई २०१५ तक यूट्यूब पर २० लाख हिट्स मिल चुके है। इस गाने के गीतकार और संगीतकार भी इमरान खान ही हैं।
बोवर पाण्डुलिपि
बोवर पाण्डुलिपि ( Bower Manuscript) गुप्तकाल की पाण्डुलिपि है। यह ब्राह्मी लिपि तथा मिश्रित 'बौद्ध संस्कृत' में लिखी गयी है। यह आयुर्वेद से सम्बन्धित है। यह ऑक्सफोर्ड के बोदलियन पुस्तकालय ( Bodleian Library) में रखी हुई है।
खुडिया बांध
खुड़िया बांध छत्तीसगढ़ में मुंगेली जिले के लोरमी विकासखण्ड में स्थित है और मुंगेली से तकरीबन 45 किलोमीटर दूर है। इसका आधिकारिक नाम राजीव गांधी जलाशय है। यह एक रमणीय स्थल है जो चारो ओर से वनाच्छाादित है तथा इसके उत्तर पश्चिम दिशा में पर्वत श्रृखला है यह बांध मनियारी नदी पर अंग्रेजो के शासनकाल में तैयार की गई है। तथा यहां पर रेस्ट हाउस भी उपलब्ध है।
यहां जाने के लिए हम छत्तीसगढ के राजधानी रायपुर से सीधे बस के माध्यम से जा सकते है। निकटतम रेलवे स्टेशन कोटा व बिलासपुर हैं।
बाँध के दक्षिण भाग से एक नहर निकलता है, जो पुरे लोरमी क्षेत्र को सिन्चित करता है आज के दिनों में वो अपने में बहोत बडा उपलब्धि है | यह प्राकृतिक सौन्दर्य का अपार खजाना है |
बांध के पूर्वी भाग में थोड़ी उचाई में रेस्ट हॉउस है, जिसमे दार्शनिक बड़े आनंद के साथ मनोरंजन करते है |
उसके नीचे में खुडिया की पूरी बस्ती बसी है
3 विकाश सेन खुडिया 25/12/2017
समदूरीक प्रक्षेप
समदूरीक प्रक्षेप (Isometric projection) तकनीकी और इंजीनियरी आरेखों में त्रि-विमीय वस्तुओं को द्वि-विमीय रूप में दर्शाने को की एक विधि है। यह एक अक्षमितीय प्रक्षेप (axonometric projection) है।
पुरुष सूक्त
पुरुषसूक्त ऋग्वेद संहिता के दसवें मण्डल का एक प्रमुख सूक्त यानि मंत्र संग्रह (10.90) है, जिसमें एक "विराट पुरुष" की चर्चा हुई है और उसके अंगों का वर्णन है। इसको वैदिक ईश्वर का स्वरूप मानते हैैं । विभिन्न अंगों में चारो वर्णों, मन, प्राण, नेत्र इत्यादि की बातें कहीं गई हैैं। यही श्लोक यजुर्वेद (31वें अध्याय) और अथर्ववेद में भी आया है। क्योकि इस सूूूूक्त मेे अनेक बाार यज्ञ आया है और यज्ञ की ही चर्चा यजुर्वेद में हुई है।  वेदों (और सांख्य शास्त्र में) में पुरुष शब्द का अर्थ जीवात्मा तथा परमात्मा आया है, पुरुष लिंग के लिए "पुमान" और "पुंस" जैसे मूलों का इस्तेमाल होता है। "पुम्" मूल से ही नपुंसकता जैसे शब्द बने हैं।
सूक्त इस प्रकार है -
इसमें १३वें श्लोक का अनुवाद है - समाज को ब्रह्म स्वरूप विराटपुरुष माना गया इस विराट पुरुष का मुख को ब्राह्मण ,राजन्य मतलब क्षत्रिय को  बाहू बनाया गया,वैश्य को जंघा, जबकि शूद्र को समाज रुपी विराटपुरुष के चरण मतलब पांव माना गया है| "जन्मना जायते शूद्र:-मनुस्मृति।" जन्म से सब शूद्र होते हैं, अतः जो व्यक्ति बुद्धि, विवेक के कार्यों में निपुड़ होता है वो ब्राह्मण वर्ण में जा सकता है और उसकी तुलना ही ब्रह्म के मुख से की जा सकती है। इसके सामान ही जो व्यक्ति युद्ध एवं राजनीती में निपुड़ होता है वो क्षत्रिय हो सकता है, व्यापार में निपुण(बढ़ई, लोहार, सोनार आदि)व्यक्ति वैश्य तथा अन्य सभी कार्य करने वाला व्यक्ति शूद्र हो सकता है। इसके अतिरिक्त यज्ञ का वर्णन भी है जो सृजन की प्रक्रिया को दर्शाता है।
गुंडप्पा विश्वनाथ
गुंडप्पा विश्वनाथ (Gundappa Viswanath/, जन्म 12 फरवरी 1949) पूर्व भारतीय क्रिकेटर हैं। उन्होंने 1967 में अपने पहले प्रथम श्रेणी मैच में 230 रन बनाए थे। गुंडप्पा विश्वनाथ 1970 के दशक में भारतीय बैटिंग की रीढ़ थे। वे इस दशक में सुनील गावस्कर के बाद निर्विवाद रूप से सबसे बेहतरीन बल्लेबाज रहे। वे बैकफुट पर बहुत अच्छा खेलते थे। लेट कट शॉट में उन्हें महारत हासिल थी। गुंडप्पा को उनकी खेल भावना के लिए भी याद किया जाता है। उन्होंने गोल्डन जुबली मैच में इंग्लैंड के बॉब टेलर को तब दोबारा बैटिंग के लिए बुला लिया था, जब अंपायर उन्हें आउट दे चुके थे। भारत यह मैच हार गया था, लेकिन कप्तान गुंडप्पा विश्वनाथ ने कहा कि उनके लिए परिणाम से ज्यादा अहमियत इस बात की है कि मैच खेलभावना के साथ खेला जाए। विश्वनाथ की शादी सुनील गावस्कर की बहन से हुई थी।
मुल्तानाराम बारुपाल
मुल्तानाराम बारुपाल एक भारतीय राजनीतिज्ञ तथा राजस्थान के जैसलमेर विधानसभा से पूर्व विधायक है।
हक्कानी अंजुमन
हक्कानी अंजुमन (अंग्रेजी:Haqqani Anjuman ;बांग्ला: হাক্কানী আঞ্জুমান उर्दू: حقانی انجمن ; तमिल भाषा : ஹக்கானி அஞ்சுமான் ; तेलुगू: హక్కాని అంజుమన్ ; गुजराती : હક્કાની અંજુમન ;रूसी भाषा : Хаккани Анджуман ;चीनी भाषा: 哈卡尼安朱曼 कन्नड़: ಹಕ್ಕಾನಿ ಅಂಜುಮನ್ ; मलयालम: ഹഖാനി അൻജുമൻ) एक इस्लामी सूफी गैर सरकारी संगठन है और यह इस्लाम धर्म के दूसरे खलीफा हजरत उमर (र० ) के परिवार से 37 वे वंशज , हज़रत मौलाना सूफी मूफ्ती अज़ानगाछी साहेब (र०) द्वारा स्थापित है। यह सुफिवादी संगठन बिना किसी शुल्क के , पूरी मानव जाति की सेवा करने और उन्हें सही सलाह देने के साथ जुड़ा हुआ है। इस संगठन का केवल एक ही उद्देश्य है और वो है खुदा के सच्चे रास्ते का अनुसरण करना और प्रत्येक आदमी को एक बेहतर आदमी बनाना।
इस हक्कानी अंजुमन का शाब्दिक अर्थ है: -"सत्य का संगठन"।
इस हक्कानी अंजुमन के समर्थक दुनिया भर में मौजूद हैं।बांग्ला कैलेंडर पौष महीने के अनुसार (बांग्ला: পৌষ) पहला शुक्रवार (बांग्ला: শুক্রবার) से अगले रविवार (बांग्ला: রবিবার) तक ,(यानी 10 दिन) के लिए हर साल सालाना उर्स कुल मजलिस "(वार्षिक शांति प्रार्थना सभा)" इस अंजुमन द्वारा आयोजित किया जाता है। यह सामान्य रूप से १८, बागमरी रोड, कोलकाता-५४ में अंग्रेजी कैलेंडर के दिसंबर के महीने में आता है। एशिया, अमेरिका, यूरोप, अफ्रीका और कई अन्य विभिन्न देशों के सभी मुरीद इस पवित्र दरबार में आते हैं। मुरीदों की कुल संख्या सभा में सामान्य उम्मीद से १ लाख से १.५ लाख के बीच हो जाती है।
हक्कानी अंजुमन जाति, धर्म, रंग के फर्क के बिना जीवन की बुराइयों से मानवता के उद्धार के लिए प्रतिबद्ध है। फेसबुक पेज :
"
राजयोग (ज्योतिष)
ज्योतिष के सन्दर्भ में राजयोग का अर्थ 'शुभ योग' से है।
हरिभाऊ बागड़े
हरिभाऊ बागड़े एक भारतीय राजनीतिज्ञ तथा वर्तमान में महाराष्ट्र विधानसभा के अध्यक्ष है। वे भारतीय जनता पार्टी के सदस्य है।
इरिना श्याक
इरिना श्याक (जन्म:6 जनवरी 1986) जिन्हें इरिना शेख के रूप में भी जाना जाता है, रूसी मॉडल और अभिनेत्री है। 2010 से वह क्रिस्टियानो रोनाल्डो के साथ रूमानी संबंध में है।